Maduroning fikricha, vaziyatning yomonlashishi va sanksiyaviy bosimning davom etishi yadro urushiga olib kelishi mumkin. Foto: Reuters Jahondagi sanksiyaviy qarama-qarshilikning yanada kengayishi insoniyatni xatarga qo‘yishi mumkin, degan fikrni bildirdi Venesuela prezidenti Nikolas Maduro. Maduroning so‘zlariga ko‘ra, jahon urushi allaqachon boshlandi. «Jahon urushi boshlanib bo‘ldi va uning birinchi bosqichi iqtisodiy tusga ega. Sanksiyalar, embargo, neft, yonilg‘i, po‘lat, bug‘doy, makkajo‘xori, guruch yetkazib berish, oziq-ovqatlar, xomashyo va energiya resurslari narxlari bilan bog‘liq noaniqliklar. Bularning bari mamlakatlar va mintaqalarning qo‘lini qayirish uchun qilinmoqda», — dedi Maduro. Uning fikricha, vaziyatning yomonlashishi va sanksiyaviy bosimning davom etishi oxir-oqibat yadro urushiga olib kelishi mumkin.